Só lyk jongste Covid-19-statistieke(Argieffoto: Ronny Hartmann/AFP) Suid-Afrika het nou meer as 2 869 000 bevestigde Covid-19-gevalle met 4 667 nuwe gevalle wat aangemeld is. Die Nasionale Instituut vir Oordraagbare Siektes (Nios) het bevestig dat 2 869 201 bevestigde Covid-19-gevalle al in die land aangemeld is. Volgens Nios is die jongste positiwiteitskoers 9,6%. Die meeste nuwe gevalle is in die Wes-Kaap (25%) aangemeld, gevolg deur KwaZulu-Natal (23%) en die Oos-Kaap (15%). Die totale aktiewe gevalle is 83 434. Die sterftesyfer weens Covid-19 staan nou op 85 468 nadat nog 166 sterftes aangemeld is. Tot dusver het 2 700 299 mense reeds van die virus herstel, ’n herstelkoers van 94,1%. Suid-Afrika het tot dusver 17 191 349 toetse vir Covid-19 gedoen, 48 745 sedert die vorige verslag. Volgens Nios was daar in die afgelope 24 uur 270 hospitaalopnames. Daar is tans altesaam 9 653 mense wat in hospitale vir Covid-19 behandel word. Meer as 15,4 miljoen inentings is tot dusver gedoen. Provinsiale statistieke: Sterftes en persone wat herstel het: